b"\n_START_ARTICLE_\n5a etapa del Tour de Fran\xc3\xa7a de 2011\n_START_SECTION_\nPerfil de l'etapa\n_START_PARAGRAPH_\nEtapa b\xc3\xa0sicament plana per la zona de la Bretanya. Se surt de Carhaix-Plouguer i es va a buscar la costa a Plouha, a partir d'on es va resseguint fins a l'arribada al Cap Fr\xc3\xa9hel. Sols hi ha una petita dificultat puntuable, la cota de Gurunhuel, de 4a categoria (km 45,5) (2,3\xc2\xa0km al 5,1). L'esprint intermedi de l'etapa es troba a Goudelin (km 70).\n_START_SECTION_\nDesenvolupament de l'etapa\n_START_PARAGRAPH_\nL'etapa va estar marcada per les caigudes. Entre elles, la d'Alberto Contador. El corredor de Pinto, que presentava un cop a l'esquena, va necessitar l'ajuda de Daniel Navarro i Brian Vandborg per a reincorporar-se al gran grup. La caiguda de Contador es va produir pocs minuts despr\xc3\xa9s que anessin a terra l'neerland\xc3\xa8s Robert Gesink i Janez Brajkovic, aquest traslladat en ambul\xc3\xa0ncia a un hospital. Tamb\xc3\xa9 va haver d'abandonar la prova el franc\xc3\xa8s de l'Europcar Christophe Kern, que arrossegava problemes des de la contrarellotge per equips."